Tervetuloa Armon kalliolle!
Minun nimeni on Petri Välimäki.
On todella ilo palvella sinua hurjan tärkeässä asiassa. Näin koen.
Me käsittelemme nyt Armon kalliolla -
apostoli Paavalin kirjeitä korintilaisille.
Hänen siellä julistamaansa sanomaan sisältyy -
sekä valtavan syvällinen voima, totuus -
että rakentavaksi ja eläväksi tekevä voima meidän elämäämme -
tässä ja nyt, tässä ajassa ja elämässä -
ja lopulta iankaikkisen taivaan ilon. Näin uskon.
Iloitsen suuresti, kun saan jakaa kirjeen kuvaamia rikkauksia -
yhdessä sinun kanssasi.
Tämä on jakso 5. Olemme tähän asti ohjelmassa tutkineet -
sitä valtavaa iloa, joka apostolilla on, -
kun hän on nähnyt seurakunnan jäsenten -
ja hengellisiksi lapsiksi kokemiensa korintilaisten sydämissä -
Jumalan armon ja uskon. Olemme myös nähneet, -
miten vastuullisen vanhemman lailla hän ohjaa heitä -
ja tarpeen mukaan myös ojentaa heitä.
Hän halusi ohjata heidät terveeseen todelliseen elävään uskoon -
eikä mihinkään väärennökseen, filosofiaan tms. -
vaan todella selkeään kristilliseen uskoon.
Hänen kauttaan Jumala oli antanut tuon seurakunnan syntyä, -
ja hän välitti siitä vielä sen jälkeenkin, -
kun hän oli palvellut siellä ensin 18 kk paikan päällä.
Myöhemmin hän edelleen lähetti kirjeitä. Hän välitti niin paljon.
Näitä kirjeitä me saamme nyt tässä tutkia.
Seuraavaksi katsomme, mitä hän itse sanoi, -
mitä hän erityisesti tahtoi julistaa ja opettaa.
Mainitsen vielä, että halutessasi nähdä aiemmat jaksot -
voit mennä TV7:n Arkkiin sivulla tv7.fi.
Kirjoita hakukenttään 'Armon kalliolla'.
Sieltä löydät nämä ohjelmat ja voit katsoa ne kaikki -
ja paljon muutakin.
Nyt siirrymme 2. luvun jakeisiin 1-5: -
Hyvin helposti me ihmiset katsomme itseemme -
ja pyrimme puhumaan viisaan ja asiat hallitsevan ihmisen lailla.
Mieluummin usein annamme itsestämme -
menestyvän ja hyvän kuvan kuin paljastamme todellista tilaamme.
Apostoli Paavali kuitenkin näyttää toimineen monesti päinvastoin -
niin tässä kuin monessa muussakin kohdassa.
Hän halusi antaa esimerkin rehellisestä ihmisestä.
Hän ei pyrkinyt puhumaan sellaista filosofiaa, -
joka osoittaisi hänen sivistyneisyyttään tai miellyttäisi kaikkia.
Sen sijaan hän oli tullut kohtaamaan -
nämä itselleen rakkaat ja tärkeät ihmiset "tuntematta mitään muuta -
paitsi Jeesuksen Kristuksen ja hänet ristiinnaulittuna".
Voi tosiaan olla, ettemme aina saa kokea suosionosoituksia, -
tai meitä ei ylistetä tämän maailman taholta, -
jos/kun julistamme juuri tuota sanomaa, -
ristiinnaulittua Herraa Jeesusta Kristusta.
Sama oli siis tilanne jo tuolloin.
Miksi apostoli siis kuitenkin nimenomaan keskittyi siihen?
Siksi, ettei evankeliumin julistaminen tarkoita -
mahdollisimman miellyttävää ihmisten "suostuttelemista" -
samalle puolelle. Jos olisi kyse siitä, -
niin sellainen samalle puolelle tulo loppuisi siihen, -
kun joku tulee ja suostuttelee vielä paremmin.
Evankeliumi on kuitenkin suuri ilosanoma Jumalan pelastustyöstä, -
eikä sitä julistettaessa pyritä saamaan vain käännynnäisiä, -
vaan sitä, että ihmiset todellakin pelastuvat, -
saavat täyden armon, tulevat uskoon ja saavat iankaikkisen elämän.
Jumala, Jeesus Pyhässä Hengessä tulee heidän sydämeensä -
ja ihminen uudestisyntyy, tulee Jumalan lapseksi kuten Jeesus sanoo
Kaikille, jotka ottivat hänet vastaan, -
Hän antoi voiman tulla Jumalan lapseksi.
Silloin Jeesus tulee sydämeemme, ja siellä on jotain iankaikkista.
Jeesus on Herranamme ja Vapahtaja- namme meidän elämässämme.
Raamattu käyttää tästä sanaa 'uudestisyntyminen'.
Se vie meidät rehellisyyteen. Kun Jeremian ja Hesekielin kirjoissa -
Jumala kuvaa ns. uutta liittoa, niin Hän hyvin selkeästi kertoo, -
ettei se ole sellainen liitto, jonka Hän antoi -
tuodessaan heidät Egyptistä eli Mooseksen kautta tullut lakiliitto, -
jonka kansa rikkoi. "Nyt minä annan henkeni sisimpäänne
ja vaikutan, että te pidätte minun opetukseni.
Minä olen teidän Jumalanne, ja te olette minun kansani."
Uusi liitto on niin täydellinen anteeksiantamuksen liitto, -
että Raamatun sanoin Jumala ei edes muista meidän syntejämme.
Kaikkitietävä, kaikkivaltias Jumala rajoittaa muistamistaan.
Mistä on kysymys? Miten sellaisen voi ymmärtää?
Siten, ystävä, että ajattelet, että Isä ei koskaan väheksy -
Poikansa uhria niin, että Hän muistelisi sitä, -
minkä Jeesus on sovittanut ristillä.
Jeesus sanoo, että se on täytetty.
Se tarkoittaa todellakin, että se ON täytetty.
Tähän Jeesukseen turvaava on -
aivan kuin ei olisi ikinä yhtään ainutta syntiä tehnyt, -
koska se on sovitettu. Hän pelastuu yksin armosta, -
lahjana uskon kautta Jeesukseen.
Tuo sanoma oli apostoli Paavalille niin tavattoman tärkeä.
Hänhän kertoi, että hän ei mistään muusta heidän tykönään..., -
kuin ristiinnaulitusta Herrasta Jeesuksesta Kristuksesta.
Siinä sanomassa on voima. Armossa on voima.
Moni miettii, mitä sana 'armo' tarkoittaa.
Suomen kielen armo-sana on oikeastaan aika hyvä muistisääntö.
A-R-M-O, -
Ansaitsematon Rakkaus Minun Osakseni/Meidän Osaksemme.
Sitä armo todellakin on.
Saamme tulla siitä osalliseksi ilman omaa ansiotamme.
Saamme tulla osalliseksi Jumalan armosta ja rakkaudesta -
Jeesuksen ristintyön tähden, Hänen sovitustyönsä tähden.
Nyt Jeesus on ylösnoussut Jumalan kasvojen eteen meidän hyväksemme.
Hän on siis siellä Jumalan kasvojen edessä hyväksemme, -
ylimmäisenä pappinamme. Raamatun mukaan Hän voi täydellisesti -
pelastaa Hänen kauttaan Jumalan tykö tulevat, -
koska Hän aina elää rukoillakseen heidän puolestaan.
Tuossa sana 'täydellisesti' on alkukielellä -
'täydellisesti, täydelleen, täysin'.
Sana sanoo: "Jeesus Kristus voi täydellisesti, täydelleen, täysin -
pelastaa kaikki ne, jotka Hänen kauttaan Jumalan tykö tulevat.
Ystävä, ihan näin saat tarttua siihen.
Turvasi on Jeesuksessa. Saat luottaa siihen, -
että Hän voi täydellisesti pelastaa - perille asti.
Toinen lukemastamme apostoli Paavalin kohdasta nouseva -
valtavan tärkeä sana on tämä: -
"Ollessani teidän tykönänne minä olin heikkouden vallassa -
ja suuressa pelossa ja vavistuksessa.
Minun puheeni ja saarnani ei ollut kiehtovia viisauden sanoja, -
vaan Hengen ja voiman osoittamista."
Eikö näin, että kun ajattelemme joskus, -
että millainen tilanne olisi hengen ja voiman osoittamista, -
voi tulla mieleen, että on todella voimallista ja vahvaa.
Kerta kaikkiaan olemme oikein virroissa, mutta tätä tilannetta, -
joka nimenomaan osoittaa henkeä ja voimaa, -
apostoli Paavali kuvaakin olevansa "heikkouden vallassa, -
pelossa ja suuressa vavistuksessa".
Hänen oma kokemuksensa sillä hetkellä oli tällainen, -
eikä hän kiellä sitä. Hän on rehellisesti sanonut, -
ettei ole kyse meidän vahvuudestamme.
Olen usein itsekin ollut siinä tilanteessa, -
että olen kokenut itseni todella pieneksi.
Aralla sydämellä olen rukoillut lähimmäisen kanssa -
hiljaisena hänen toiveensa puolesta, kuten hän on toivonut.
Sitten siihen tilanteeseen onkin tullut aivan ällistyttävä muutos, -
tämän ihmiseen elämään. Tuntui siltä, -
että nyt tässä Jumala antoi ihmeen.
Tässä Jumalan antamassa valtavassa lohdutuksessa ei ole kysymys -
ihmisen vahvuudesta, voimasta ja viisaudesta.
Itse asiassa apostoli itse täällä myöhemmin 2. Korintolaiskirjeessä -
kertoo rukoilevansa, että Jumala ottaisi pois häneltä pistimen.
Hän rukoilee sitä monta kertaa. Sitten Jumala vastaa hänelle: -
"Minun armossani on sinulle kyllin;
sillä minun voimani tulee täydelliseksi heikkoudessa."
Ystävä, joka koet itsesi tavattoman heikoksi ja epävarmaksi, -
ajattelet, että se poistaisi Jumalan siunauksia. Ei poista.
Voit rakastaa, palvella saamasi voiman mukaan.
Sinä voit rukoilla. Jumalan vastaukset -
eivät riipu vahvuudestamme tai heikkoudestamme.
Joskus jopa juuri heikkoutemme mahdollistaa -
sen Jumalan erityisen siunauksen.
"Minun voimani tulee täydelliseksi heikkoudessa."
Niinpä apostoli myöhemmin itsekin tunnustaa tämän saman: -
Kyse on siitä, että samaan kroppaan ei mahdu kahta kovin vahvaa.
Jos tässä on oikein vahva Petri, ei jää paljon tilaa Kristukselle.
Kun Petri on ristillä, niin jää paremmin tilaa Kristukselle.
Hän on hyvä Paimen. Hän sanoo: "Minä olen se hyvä Paimen."
Hesekielin kirjassa Jumala itse kuvaa tätä asiaa näin: -
Huomaatko, että tässä ei ole kyse ihmisen vahvuudesta, vaan siitä, -
että on rakastava hyvä Vapahtaja, joka on hyvä Paimen -
ja välittää haavoittuneista, kipeistä, heikoista ihmisistä.
Turvautuessamme Häneen saamme luottaa, -
että Hän tulee elämäämme ja Hän antaa voiman.
Hän hoitaa ja parantaa. Hyvä paimen välittää lampaista niin paljon, -
ettei missään kohtaa lähde karkuun.
Hän antaa jopa henkensä heidän puolestaan, -
eikä kukaan voi riistää heitä Hänen kädestään.
Hänen Isänsä on suurempi kaikkia.
Jeesus sanoo: "Minä annan heille iankaikkisen elämän." (Joh. 10)
Haluan rukoilla erityisesti sinun kanssasi, -
joka koet itsesi heikoksi, epävarmaksi -
ja ehkä kovinkin riittämättömäksi. Sinua Jumala rakastaa.
Hän on tullut särkyneitä varten. Hän on tullut parantamaan.
Hän haluaa antaa henkensä ja voiman.
Rukoillaan tässä yhdessä. Rukoile mukana.
Pyydetään Jumalan parantavaa kosketusta sydämeesi -
ja koko elämääsi. Rukoile tässä mukana.
Kiitos, rakas taivaallinen Isä, että valtavan ristinsanoman tähden, -
Jeesuksen veren tähden meillä on pääsy armoistuimelle -
Jumalan rakastavien kasvojen eteen. Me rukoilemme Sinua: -
Jumala, anna Pyhä Henkesi. Tule, Jeesus, Pyhässä Hengessä ja kosketa
Herra, Sinä näet hänet, joka nyt tahtoo pyytää Sinua: -
tule Jeesus minunkin sydämeeni ja paranna ja hoida.
Ystävä, halutessasi voit laittaa käden sydämelle näin.
"He panevat kätensä sairasten päälle, ja ne tulevat terveiksi."
Kerrot siten Jumalalle, että tahdot Hänen tulevan hoitamaan sinua.
Kiitos, Jeesus, että saamme yhdessä pyytää -
jokaisen tätä pyytävän puolesta: tule haavoittuneeseen sisimpään.
Anna hänen kokea ja tietää olevansa armahdettu.
Jeesuksen nimessä ja veressä hänen syntinsä on annettu anteeksi.
Herra, hoida ja paranna niitä hänen sisimpänsä syviäkin haavoja.
Pyydämme, että pelastat iankaikkiseen taivaan iloon saakka.
Siunaat, johdatat ja annat voimasi ilmetä tässäkin ajassa.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan, Isän, ja Pojan ja Pyhän Hengen nimeen.
Aamen. Ole siunattu. Hei!
Ystävä, on suuri etuoikeus, että me saamme elää armosta.
On suurta Jumalan armoa myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
niin voit osoittaa tukesi ruudulla näkyvälle numerolle, -
jolloin annat noin 12 euron lahjoituksen.
Voit myös käyttää ruudulla näkyvää tiliä viitteen kanssa -
tai lahjoittaa netissä tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare